runetrust/blame-folketinget-dk huggingface dataset:
Mette Frederiksen (S), 2016-01-19:
Lige så klart og tydeligt er det jo, at vi har behov for en dansk regering, der går foran i det her spørgsmål og undlader at skære ned på udviklingsbistanden, undlader at skære bistanden via FN, men til gengæld sikrer, at nærområdeindsatsen bliver af en sådan karakter og får en sådan ramme, at de alt for mange mennesker, der er ofre for konflikterne, får en tålelig hverdag.
Søren Krarup (DF), 2003-04-24:
, for det ville jeg normalt ikke være tryg ved, selv om hr. Samuelsen har visse teologiske forudsætninger, som gør, at han måske forstod mere end så mange andre radikale. Men må jeg lige sige i al korthed, at egoisme i politik ikke er noget, man skal foragte, det er noget, man skal gøre sig klart simpelt hen er motivet. Og når man har den redelige holdning, så er man kommet et langt stykke i retning af netop at bevæge sig på en åndelig vederhæftigheds grund - og det er også en replik til USA.
Thomas Jensen (S), 2009-01-15:
Jeg sidder her ovre på min plads og synes, at det er beskæmmende, som Venstres ordfører ikke kan finde ud af at læse sammenhængende op fra den her i SFI-rapport, så jeg vil lige læse et kort stykke op - det er godt nok blevet læst op tidligere, men nu kommer det her: »Der er dog en overrepræsentation af lejere, der modtager kontanthjælp, idet cirka 30 pct. er kontanthjælpsmodtagere, mens andelen af kontanthjælpsmodtagere blandt lejere generelt er ca. 5 pct.« Jeg vil derfor spørge SF's ordfører, om det ikke er korrekt, at hvis man skulle gå ind og ændre på én lov, der ville kunne sikre, at de 30 pct. ikke blev tvangsudsat, så var det kontanthjælpsloftet, man kunne gå ind og regulere på og således få hjulpet disse mennesker en gang for alle.
Torsten Schack Pedersen (V), 2017-03-28:
Forslaget lægger altså op til, at man som forbruger efter udtrykkeligt samtykke kan give mulighed for at anvende disse data til en række konkrete formål, og min socialdemokratiske kollega har allerede redegjort for det: Det er bl.a. til at sikre et forbrugsoverblik, budgetplanlægning, påmindelse om regninger, og at man kan få oplyst, om man betaler mere end gennemsnittet for forskellige ydelser.
Sophie Løhde (V), 2024-05-16:
Hvilke forslag et parti så ultimativt vælger at fremsætte i Folketinget, er ethvert parti jo i sin gode ret til selv at træffe afgørelse omkring, og det må man også stå til ansvar for over for Folketinget, herunder også i forhold til hvad der er af timing i det, og hvilke dispositioner man i øvrigt foretager sig som parti.
Frank Aaen (EL), 2013-05-24:
Jeg synes også, det er en god idé, at man får nye muligheder for at lave legale pokerturneringer, og jeg har også forstået de henvendelser, vi har fået, sådan, at der kan være brug for at kigge på nogle af reglerne, som måske er for stramme i forhold til at gøre noget for disse legale pokerturneringer, hvor der jo er begrænsninger på indsatsen, sådan at de måske kan få lov til at udfolde sig noget mere.
Kim Edberg Andersen (DD), 2024-05-15:
Ellers bliver vi bare nødt til at sige, at vi skal holde op med at dele statsborgerskaber ud, hvis vi bare som udgangspunkt tror, at de kommer herop med uærlige intentioner – plus, nu får vi så også muligheden for, hvis det senere viser sig, at de er uærlige, at tage det fra dem igen.
Sophie Hæstorp Andersen (S), 2002-10-31:
Ja, den sidste del af debatten er jo sådan set meget interessant, for nu får vi så at vide igen, at det, som det handler om for Dansk Folkeparti, altså er murstenene, det, at tingene ligger der, hvor de nu engang er blevet lagt, og det må man ikke ændre på.
Niels Helveg Petersen (RV), 1997-12-10:
Men for at det alligevel ikke skal være skjult for hr. Kristian Thulesen Dahl, vil jeg gerne slå fast, at hvadenten hr. Kristian Thulesen Dahl kan lide det eller ej, er det nu engang sådan i Europa i dag, at modstanden imod EU i de fleste lande er knyttet tæt sammen med de nationalistiske højrekræfter, der bygger på had mod fremmede, og hr. Thulesen Dahls egen modstand mod EU repræsenterer ingen undtagelse.
Keld Albrechtsen (EL), 1997-10-21:
De andre lande kan efter Maastrichttraktaten heller ikke bestemme, at Danmark skal forlade EU. Derfor må vi konstatere, at det nok var et forsøg på at føre en lille smule skræmmekampagne over for den danske befolkning fra fru Charlotte Antonsens side, men hvor man må sige, at skræmmekampagnen blev meget kortvarig, og hvis nogen er nået at blive skræmt af den, kan det nok ikke have været særlig voldsomt.
Tom Behnke (KF), 2011-03-01:
Det er vores opfattelse, at vi på lige præcis det punkt har ønsket at imødekomme noget af den usikkerhed og den tvivl, nogle har givet udtryk for: Er vi nu helt overbevist om og helt sikre på – selv om det faktisk fungerer rigtig fint i Sverige, må vi lige huske – at de her 15-årige er modne nok til at bevæge sig ud på en knallert?
Ole Sohn (SF), 2006-05-31:
Bare den enkelte oplysning, at hvis man ser på det materiale, som også er lavet om udstationeringsdirektivet, selv om det sådan set ikke er en del af østaftalen, så har den forligskreds, der er, udstyret politiet med en lang række værktøjer, som de kan bruge, og det er noget, som er lavet i samråd med de faglige organisationer og altså arbejdsmarkedets parter i det hele taget, så på den måde er man kommet et stykke af vejen.
Bjarne Corydon (S), 2011-11-16:
Nej, det er jeg ikke bekymret for, og hr. Kristian Thulesen Dahl forstår jo glimrende alle aspekter af den del af folketingsarbejdet, der har med tal at gøre, og vil bemærke, at investeringen ikke er lagt ind i 2012, men i 2013.
Pernille Rosenkrantz-Theil (S), 2023-02-08:
Jeg mener, det er afgørende, at der ikke er trailerparker i Danmark, og det er jo ud fra det hensyn, at jeg mener, at vi skal have ordentlige boliger til alle mennesker i Danmark, og jeg mener ikke, at de trailerparker, der er rundtomkring i verden, er en ordentlig boligsituation at stille folk i.
Pernille Skipper (EL), 2013-02-22:
Er der ikke en grænse for, hvor meget vi skal gemme, og hvor meget vi skal registrere om borgerne – altså, hvor stor skal loggen være? For det andet kunne jeg godt tænke mig at spørge: Hvis hr. Tom Behnke synes, at niveauet er passende i dag, er det så ikke også et fint argument for, at vi ikke behøver at vente på at høre, hvad EU siger, men at vi godt kan foretage vores egen evaluering?
Sascha Faxe (ALT), 2023-04-28:
Så derfor vil vi gerne støtte det ændringsforslag, som SF kommer med, og sige, at så må vi finde en måde – for selvfølgelig påvirker det jo boligsikringen osv. – at få de penge navigeret tilbage til Landsbyggefonden på og de lommer, de kommer fra.
Ole Glahn (RV), 2006-01-13:
Jeg vil godt understrege, som jeg sagde i min tale for et øjeblik siden, at jeg mener, det er vigtigt, at man sikrer, at et af de erhverv, der er på landet, nemlig landbruget, har mulighed for også at sikre, at hvis en landmand f.eks. udvider sin animalske produktion, så kan han bruge en bolig til at lade en ansat flytte ind i den.
Jørn Jespersen (SF), 2001-03-15:
skal jeg på hans vegne sige følgende: Der er to områder, som bliver ændret med det her lovforslag, og det ene vedrører en udvidelse af, hvordan midler til miljøforbedrende foranstaltninger kan anvendes. Det bliver nu muligt at anvende midlerne mere bredt bl.a. til sygdomsforebyggelse og -bekæmpelse samt til kontrolopgaver med produktion og afsætning.
Keld Albrechtsen (EL), 2003-04-02:
Vi vil i hvert fald godt have lov til at studere forslaget lidt nærmere, for hvis det virkelig er forsigtighed, det handler om, kunne man jo konkret godt begynde at kigge på tilsætningsstoffer og GMO'er, og hvad der ellers kan ryge i foderstofferne, og så gøre noget ved det og bruge ressourcerne på det.
Carsten Hansen (S), 2002-05-31:
Jeg er altså nødt til at spørge ministeren: Vil det her i praksis betyde ændringer for aftægts- og medhjælperboliger? Kan vi få en klokkeklar garanti fra ministeren - der var jo berettiget tvivl, teknikaliteter, topjurister, tidligere miljøminister, nuværende miljøminister osv. - kan vi få en klokkeklar garanti for, at der ikke bliver bygget mere i vore skove, end der ville blive i forvejen?
Pernille Vermund (NB), 2021-10-07:
Lad mig citere: »FEM BØRN PÅ RÆKKE OG EN FAR MED EN KØLLE/ FLERGRÆDERI OG EN PØL AF PIS/ VI STIKKER SKIFTEVIS EN HÅND FREM/ FOR FORUDSIGELIGHEDENS SKYLD/ DEN DER LYD NÅR SLAGENE RAMMER/ SØSTER DER HOPPER SÅ HURTIGT/ FRA DEN ENE FOD TIL DEN ANDEN/ PISSET ER ET VANDFALD NED AD HENDES BEN/ FØRST DEN ENE HÅND FREM SÅ DEN ANDEN/ GÅR DER FOR LANG TID RAMMER SLAGENE VILKÅRLIGT/ ET SLAG ET SKRIG ET TAL 30 ELLER 40 TIL TIDER 50/ OG ET SIDSTE SLAG I RØVEN PÅ VEJ UD AD DØREN«.
Ida Auken (RV), 2018-05-08:
Vi ved fra vores miljøundersøgelser, at hvis man tager hele Kattegat, er det stort set rødt, fordi der er så meget kvælstof og risiko for iltsvind i de her havområder, og alligevel vil man så fra regeringens side – fordi man har lavet et regnestykke på skrivebordet – nu give mere kvælstof til havbrugene.
Christian Juhl (EL), 2022-04-08:
Nu er Silkeborg ikke så gammel, den er næsten 200 år gammel fra den første egentlige bymæssige bebyggelse og papirfabrikken, men man har revet ældre bygninger ned og ødelagt området omkring vores havn, som de fleste af jer kender, fordi I har sejlet med Hjejlen, og så har man bygget noget betonbyggeri op, som helt skjuler havneområdet, som måske er det smukkeste af det, vi har tilbage i Silkeborg.
Aage Frandsen (SF), 2002-04-10:
Hvis det skal være så beslægtet, må man nok sige, at skatteministeren er mere enig med hr. Vernersen end med hr. Samuelsen, for det, hr. Samuelsen sagde, og det må skatteministeren så også forholde sig til, var jo: Kan man ikke sætte forskellige afgifter, ejendomsskatter og sådan nogle ting op og til gengæld sætte indkomstskatten ned?
Merete Riisager (LA), 2018-10-24:
Det vil jeg bare sige: En af grundene til, at de frie skoler faktisk er så gode til at modtage børn med helt forskellige behov, er, at de ikke nødvendigvis stikker en diagnose i nakken på dem og udregner antal timer og skriver ned og laver excelark, og hvad ved jeg.
Tom Behnke (FRI), 2000-04-11:
Med de lange ventelister er det selvfølgelig en besparelse, der så vil blive brugt til at behandle dem, der står på ventelisten, så umiddelbart er der ikke en direkte besparelse, men i hvert fald rent teknisk vil der være det. Sagen er jo, at en medarbejder, som får en ryglidelse eller lignende, ofte bliver sygemeldt, ryger måske endda på sygedagpenge, står måske på venteliste så længe eller har stået på venteliste så længe, at han er blevet invalideret af sin sygdom og efterfølgende bliver fyret, fordi han har haft for mange sygedage, og går så rundt som ledig og skal have offentlig forsørgelse i stedet for.
Pia Olsen Dyhr (SF), 2016-12-05:
Der var store indrømmelser til SF, bl.a. et klimamål om, at vi skulle levere 40 pct. i 2020; der var ambitiøse taler om kollektiv trafik; der var øremærket barsel til mænd; der var homoseksuelles ret til at blive gift i kirken; der var ønsket om afskaffelse af kontanthjælpsloftet og meget mere.
Mikkel Bjørn (DF), 2023-02-22:
Jeg kunne godt tænke mig at høre, om ministeren ikke vil tilkendegive regeringens holdning til det generelle strafniveau i Danmark for kriminalitet, herunder navnlig personfarlig kriminalitet, i lyset af bl.a. formanden for Dommerforeningens meningstilkendegivelser om at nedbringe strafniveauet.
Søren Egge Rasmussen (EL), 2020-12-08:
Enhedslisten forholder sig meget kritisk til håndteringen af de nedslagtede mink, som bl.a. er beskrevet i § 4 i lovforslaget, og hvor det er uvist, om den allerede foretagne nedslagtning og nedgravning i to massegrave i Jylland, hvoraf den ene nedgravning er sket for tæt på en sø, måske er foretaget på et ulovligt grundlag.
Pia Kjærsgaard (DF), 2021-03-10:
Hvad er ministerens – og her kom jeg næsten til at sige »statsministerens«, for det burde spørgsmålet have været stillet til – holdning til den øgede coronasmitte i indvandrertunge områder såsom Vollsmose og andre ghettoer, og hvordan mener ministeren at vi skal komme coronasmitten i indvandrermiljøer til livs?
Bertel Haarder (V), 2010-05-07:
Er det virkelig en god idé i at lave mere bureaukrati, flere regler, flere manualer, som man skal slå op i på sygehusene, eller skulle vi i stedet placere ansvaret dér, hvor det hører hjemme, nemlig i regionerne, eller rettere sagt i sygehusledelserne, eller måske endnu bedre i afdelingsledelserne?
Lisbeth Bech Poulsen (SF), 2017-04-04:
Nu brugte ordføreren det meste af sin taletid på nærmest at sige – nu må ordføreren jo rette mig, hvis jeg tager fejl – at det her alene er, fordi de, altså Gable Insurance, ikke måtte være dækket af Garantifonden for skadesforsikringsselskaber.
Jørgen Estrup (RV), 1997-12-04:
Men jeg synes også, det er vigtigt at understrege, at ligestillingen jo ikke kan gå så langt, at vi ændrer grundloven, og derfor er det altså en ordning på værnepligtslignende vilkår, og det vil sige, at det er en frivillig ordning, der fundamentalt er kontraktbaseret, og derfor er det også det, som er grundlaget for lovgivningen.
Kaare Dybvad Bek (S), 2023-12-06:
Jeg tror, det er for meget at komme ind på den mulige fremtidige finansiering af foreningen Sabaah eller andre foreninger, men jeg synes dog, det er på sin plads også at nævne, at der på finansloven for 2024 fortsat afsættes cirka ½ mio. kr. årligt til Sabaah.
Lars Løkke Rasmussen (V), 2007-10-03:
Det er også baggrunden for, at regeringen sammen med Dansk Folkeparti for år tilbage afsatte puljer for at fremme den tanke, man har udviklet på bl.a. Vejle Sygehus, med at lave diagnostiske pakker - altså veltilrettelagte forløb for patienten, der sikrer, at man behandles i én glidende bevægelse uden unødig ventetid.
Søren Espersen (DF), 2012-01-20:
Vi vil fremme alt venskabeligt, nært og dynamisk samarbejde med alle demokratiske og frihedselskende nationer i verden, ligesom vi samtidig vil arbejde for et diplomatisk, fornuftsbetonet og pragmatisk forhold til alle selvstændige stater, uanset vi måske på samme tid vender os imod disse landes styreform og forhold i øvrigt.
Lene Espersen (KF), 2013-10-24:
Jeg vil gerne sige – for så er der i hvert fald nogen, der tør sige det her fra talerstolen – at hvis der er nogen, der tror, at beredskabet i Arktis kan være lige så godt, som det beredskab, vi har i Danmark, så er de simpelt hen grænseløst naive.
Aaja Chemnitz (IA), 2023-11-09:
Det er det eneste land i rigsfællesskabet, der befinder sig i Arktis, og derfor bør Grønland også spille en central rolle i varetagelsen af rigsfællesskabets interesser i Arktis, bl.a. i Arktisk Råd, men også med en arktisk ambassadør, som vi mener skal komme fra Arktis.
Frank Aaen (EL), 2013-06-04:
Når jeg spørger, er det, fordi vismændene jo siger – og det har de helt ret i – at der ikke er en oversigt over, hvilke konti der er omfattet af hvilket loft, herunder ikke delloft for driftsudgifter, delloft for indkomstoverførsler og udgifter uden for loft.
Morten Bødskov (S), 2003-05-27:
Det er ikke mindst værd at understrege, at justitsministeren har tilkendegivet, at regeringen vil være indstillet på at tage initiativ til de nødvendige lovændringer, såfremt de kommende års indhøstede erfaringer, i modsætning til hvad vi forventer, skulle vise, at der er behov for at revidere reglerne.
Keld Albrechtsen (EL), 1998-04-23:
Jeg vil godt stille det samme spørgsmål til Venstres ordfører, som jeg stillede til Socialdemokratiets ordfører, men som jeg ikke fik noget svar på, nemlig: Hvordan skal bemærkningen i vedtagelsen om, at det ikke forhindrer almindelig national miljøregulering, forstås?
Per Clausen (EL), 2010-12-02:
Jeg vil ikke lægge skjul på, at baggrunden for, at Enhedslisten fremsatte det her beslutningsforslag – ikke det, at vi har de synspunkter, der ligger bag beslutningsforslaget, men det, at vi fremsatte beslutningsforslaget – var, at vi i Politiken i en stort opsat artikel kunne konstatere, at der var sket et skred hos Socialdemokraterne og SF, og at de nu også gik ind for sådan en mærkningsordning.
Trine Bramsen (S), 2018-02-27:
Derfor synes vi også, at det er relevant at få undersøgt, hvor ofte det rent faktisk finder sted, at personer, som er dømt for personfarlig kriminalitet, afsoner ved samfundstjeneste, herunder også, om der er tale om den primære straf, eller om der er tale om den her sidste tredjedel, for set i vores perspektiv er der en forskel på det.
Jonas Dahl (SF), 2012-02-08:
Jeg synes også, at en af de erfaringer, der kan drages af det, der er sket de seneste år, er, at nogle af de udfordringer, der også er ved den her frequent day trading, som jo forekommer, er, at det selvfølgelig giver nogle problemstillinger, bl.a. med meget store kursfald, som vi så på New Yorks børs i løbet af sidste forår, hvor der var det, som man i dag kalder flash crash, som var betinget af, at man sådan set havde haft elektroniske maskiner til at styre en handel.
Lars Barfoed (KF), 2013-05-29:
Men i det omfang, man kan indføre mere spændende undervisning og noget, der understøtter selve undervisningen i den fagfordelte tid, altså kreative måder at lære matematik eller dansk, eller hvad ved jeg, på, sådan at de børn, der har svært ved at tilegne sig boglige færdigheder, måske på grund af gammeldags indlæringsformer, pludselig kan lære de ting, fordi de bliver præsenteret for nogle nye indlæringsformer.
Torsten Schack Pedersen (V), 2008-10-09:
Aalborg Kommune, kan jeg oplyse, havde et budget i 2008 på lige knap 8,6 mia. kr. Jeg kunne godt tænke mig at spørge, om fru Helle Thorning-Schmidt vil komme med et bud på, hvad Aalborg Kommunes budget måtte være i 2009.
Frank Aaen (EL), 2000-11-17:
Det ville i øvrigt også give mange flere penge, for der er jo ikke nogen, der er i tvivl om, at de, der tjener penge i Danmark sådan helt generelt i løbet af årene, er dem, der har jord og fast ejendom, fordi der er meget høje værdistigninger på jord og fast ejendom.
Karin Nødgaard (DF), 2012-02-21:
Derfor sagde jeg også meget klart, synes jeg, i min ordførertale, at det netop var noget af det, som vi var bekymret for, og som vi ville have med, og at vi skulle sørge for, at der aldrig var nogen, der ville blive ladt i stikken, og at man kunne få hjælp i et borgerservicecenter i ens egen kommune.
Bjarne Laustsen (S), 2004-04-20:
Og så tror jeg, hvis vi kunne se for os, at denne her regering kunne fortsætte - jeg tvivler på, at man kan se så langt ud i fremtiden, og jeg håber heller ikke, at den fortsætter - at den siger: Der er slet ingen grund til at fortsætte de screeninger, så vi afskediger de folk igen.
Nick Hækkerup (S), 2019-10-09:
Våbenreglerne bygger generelt på en kontrolordning, og det vil sige, at man skal have tilladelse til at anskaffe våben og våbendele, og det skyldes jo helt overordnet, at vi gerne vil holde styr på, hvem der har lov til at bruge våben og særlig udstyr, som gør skydevåbnene farlige.
Per Stig Møller (KF), 2006-10-11:
Det betyder bl.a., at det er irrelevant at sammenligne de tilbageholdte terrormistænktes rettigheder med de rettigheder, som en tiltalt har i et civilt retssystem, da Genèvekonventionerne netop opererer med særlige systemer for retsforfølgelse og særlige kataloger og rettigheder for tilbageholdte i en væbnet konflikt.
Gitte Lillelund Bech (V), 2000-04-26:
Ja, nu går Venstrefolk jo ikke sådan rundt og er bange, og derfor vil jeg da også sige, at Venstre har i mange forskellige sammenhænge været ude i debatmøder, og hvis det, som hr. Frank Dahlgaard spørger efter, er et debatmøde mellem hr. Frank Dahlgaard og eksempelvis mig, så stiller jeg mig da gerne til rådighed.
Samira Nawa (RV), 2021-04-08:
Så vidt jeg kan forstå, er regeringen meget inspireret af det norske introduktionsprogram, hvor deltagerne har pligt til at tage del i 37 timers aktivering om ugen, som ligesom skal give fornemmelsen af at have en rigtig arbejdsuge, når man forholder sig til aktiveringsgraden.
Karsten Lauritzen (V), 2018-05-08:
Hvis jeg skal prøve ganske kort lige at forholde mig til nogle af de kritikpunkter, som er kommet, så er jeg helt enig med hr. Jesper Petersen, og jeg tror også hr. Dennis Flydtkjær, i, at det her er sådan et lovforslag, hvor der er mange forskellige ting samlet.
Claus Hjort Frederiksen (V), 2010-12-15:
Vi fremsatte i vores genopretningspakkeforslag, at kommunerne skulle bidrage til omprioriteringen til sygehusvæsenet med 4 mia. kr., men vi besluttede i forhandlingerne at tage det ud, og resultatet blev, at vi ikke har forlangt, at kommunerne skal spare en eneste krone.
Kristian Thulesen Dahl (DF), 2002-12-09:
Her er to meget sigende artikler, der omhandler dette forhold, nemlig en artikel med overskriften »Fra a-kasserne: Ledigheden bider sig fast«, og en anden artikel, der starter med overskriften »Østeuropæerne vil arbejde i Danmark«. Vi har tidligere gjort det klart for Folketingets partier, at det er fuldstændig uholdbart, at man arbejder på at åbne det danske arbejdsmarked fra den 1. maj 2004 for den arbejdskraft fra de nye østeuropæiske EU-lande, som ønsker at komme hertil, og at man ikke som Tyskland og Østrig eksempelvis arbejder med en 7-årig overgangsperiode.
Lars Løkke Rasmussen (V), 2009-03-11:
Derfor arbejder vi på den måde, at vi følger det her dagligt og ugentligt og tager initiativer til 35 mia. kr., 100 mia. kr., 5 mia. kr., 65 mia. kr., 45 mia. kr., 1,5 mia. kr., 1 mia. kr.
Jesper Petersen (SF), 2010-02-02:
Befolkningen kan tage det for gode varer, at vi ikke vil føre en så asocial skattepolitik, som regeringen gør, men sørge for, at det er almindelige lønmodtagere, der fremover får skattelettelser sammen med folkepensionister og førtidspensionister, og at vi får penge til at investere i vores sundhedsvæsen og vores folkeskoler direkte ved, at det bliver dyrere at ryge og købe slik.
Anne Baastrup (SF), 2010-04-15:
Men da man lavede straffelovændringerne i øvrigt i 1930’erne, kom man frem til, at det ville være en rigtig god idé at hæve den kriminelle lavalder, simpelt hen fordi – jeg tror, det var en konservativ ordfører, der sagde det – man jo ikke sætter børn i fængsel.
Lene Espersen (KF), 2005-10-11:
Det er beklageligt for politiet, men det er også beklageligt for de mange lovlydige borgere, der bor på Christiania, og som egentlig bare ønsker at leve i fred og ro, at man er endt på den her måde, men jeg ser ikke alternativer til det, for Pusher Street må ikke under nogen omstændigheder genopstå.
Martin Henriksen (DF), 2008-05-28:
Først startede Enhedslisten med at gå op og fortælle om en sag fra Østrig, som overhovedet ikke har noget med den her diskussion at gøre, medmindre jeg fuldstændig har misforstået, hvad det er, vi har diskuteret her i dag, og så slutter man af med at tale om - hvis jeg hørte rigtigt - at heste skulle blive voldtaget, og at hvis det var tilfældet, var det meget mere alvorligt.
Jørn Dohrmann (DF), 2002-03-14:
Og det er jo aldrig sjovt, når en grænseværdi for indholdet af pesticider i drikkevandet bliver overskredet; men vi må også konstatere, at der kan ske så store overskridelser, at man er nødt til at lukke en boring, og jeg må nok også indrømme, at det tror jeg ikke vi kan undgå i fremtiden.
Kim Behnke (FP), 1998-06-04:
Og regeringen spiller jo fuldstændig uskyldig, så når folk bliver vrede på deres pengeinstitut eller deres forsikringsselskab, fordi der nu opkræves alle mulige gebyrer, glemmer de, at vreden skal rettes mod regeringen, for det er regeringen, der har frataget selskaberne muligheden for at få en fornuftig økonomi til at hænge sammen.
Anne Baastrup (SF), 2000-02-24:
Til fru Dorit Myltoft: Det er fuldstændig rigtigt, at vi også har strammet op på den her bestemmelse i personoplysningslovforslaget, som nu er til behandling, men de bestemmelser, som jeg henviser til, er en helt gammel forvaltningslov, jeg tror, at den er fra midten eller begyndelsen af 1980'erne.
Villy Søvndal (SF), 1998-02-03:
Det vil sige, at også for Danmark betyder forslag til vedtagelse nr. V 47, at flere penge skal bindes til militær og til oprustning. Jeg vil godt spørge forsvarsministeren: Er det også forsvarsministerens dagsorden, at de øgede midler skal bruges til ny oprustning i Europa, skal findes ved at skrue det danske rummelige forsvarsbudget endnu højere op, end det er i øjeblikket?